সস্তেনেবল দিবলপমেন্ত গোলগী নেস্নেল মোনিতরিং ফ্রেমৱার্ক শেম্বা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সস্তেনেবল দিবলপমেন্ত গোল(এস দি জি) অমসুং মসিগী লোয়নরিবা পান্দমশিং য়েংশিন্নবা অৱাংবা থাক্কী স্তরিং কম্মিতি অমা শেম্বা অমসুং নেসনেল ইন্দিকেতর ফ্রেমৱার্ক(এন আই এফ) ফগৎহনবগী থবক অয়াবা পীরে । অৱাংবা থাক্কী স্তরিং কম্মিতি অদু ভারতকী চীফ স্তেতিস্তিসিয়ান অমসুং স্তেতিসতিক্স এন্দ প্রোগ্রাম ইমপ্লিমেন্তেসন মিনিস্ত্রিগী সেক্রেতরিনা লুচিংগনি লোয়ননা দেতা সোর্স মিনিস্ত্রি অমসুং নিতি অয়োগকী মেম্বরশিং অমসুং মরি লৈনবা অতোপ্পা মিনিস্ত্রিশিংগী সেক্রেতরশিংনা অখন্নবা মীথুংলেন ওইগনি অমসুং নেসনেল ইন্দিকেতর ফ্রেমৱার্ককী থবকশিং অমুক হন্না য়েংশিনগনি । পান্দমশিং : চাউখৎপদা থেংনরিবা অৱাবশিং কোকহন্নবা এস দি জিশিং হৌজিক চৎথরিবা লৈবাক্কী থৌশিলশিং অমসুং থবকশিংগা য়াউহন্নবা উপায় পুথোকপা । জাতি অমসুং রাজ্যগী থাক্তা এস দি জিশিং মোনিতরিং তৌবদা এন আই এফকী স্তেতিস্তিকেল ইন্দিকেতরনা য়াংলেন শরুক ওইগনি অমসুং তোঙান–তোঙানবা এস দি জিশিংগী মখাদা পান্দমশিং ফংনবা থৌশিলশিংগী মহৈশিং সাইন্তিফিক ওইবা মওংদা ওনগনি । স্তেতিস্তিকেল ইন্দিকেতরদা য়ুম্ফম ওইরগা, এস দি জিশিং থবক ওইনা পায়খৎপগী লৈবাক্কী ওইবা পাউদমশিং এম ও এস পি আইনা পুথোক্কনি । রিপোর্ত অদুদা কয়া য়াম্না খুমাং চাউশিনবা, শিংনরকপা মশক খঙদোকপা অমসুং জাতিগী থাক্তা রিকমেন্দেসন তৌবনি । নেসনেল ইন্দিকেতর ফ্রেমৱার্ক ফগৎহন্নবা অৱাংবা থাক্কী স্তরিং কম্মিতিনা মসি চাং নাইনা য়েংশিনগনি । দরকার ওইরকপা মতমশিংদা এম ও এস পি আইদা হায়রিবা ইন্দিকেতরশিং চাংনাইনা পীবা অসি দেতা সোর্স মিনিস্ত্রিশিং/বিভাগশিংনা দাইত্বা লৌগনি অমসুং এস দি জিশিংগী নেসনেল অমসুং সব–নেসনেল রিপোর্তিং খাইদোক্কনি । নকশিন্না অমসুং মপুংফানা য়েংশিন্নবা অফবা আই তিগী খুৎলায়শিং শীজিন্নগনি । অচৌবা ইথিল : এস দি জিশিংনা চাউখৎপগী মচাকশিং ইকনোমিক, সোসিয়েল অমসুং ইনভাইরোনমেন্ত অসি পুনশিনহল্লি । মসিনা সবকা সাথ সবকা বিকাস হায়বা পান্দম অসিগী মখাদা হোংলক্লিবা মালেম অসিদা লায়রবা মুথৎনবা অমসুং নুংঙাই-য়াইফবা পুরক্নবা পান্দম থমলি । গোল ১৭ অমসুং তার্গেত ১৬৯ য়াউবা এস দি জিশিং অসিদা তুংকোইনা চৎনগদবা, পুম্নমক কোনশিনবা অমসুং মরম চাবা শেন-থুমগী চাউখৎপা, খুদিংমক খুদোংচাবা চপ মান্ননা ফংহনবা, চাং মান্নবা খুন্নাইগী চাউখৎপা অমসুং মহৌশাগী লনশিং তুংকোইনা চৎনগদবা মওংদা শীজিন্নবা য়াওরি । এন আই এফনা মোনিতোরিংদা য়ুম্ফম ওইবা ফলশিং অমসুং নেসনেল লেভেলদা এস দি জিশিং খুমাং চাউশিনবগী পাউদম পীবদা মতেং পাংগনি । নেসনেল ইন্দিকেতর ফ্রেমৱার্কথবক ওইনা চৎনহনবদাহকথেংননা শেন-থুমগী খুদোংচাদবা মায়োক্নগদবা লৈতে । অদুমওইনমক , এস দি জিগী ইন্দিকেতরশিং মোনিতর তৌবদা খুদোংচানবা মরি লৈনবা মিনিস্ত্রিশিংনা মখোয়গী দেতা সিস্তেমশিং অদু অমুক হন্না শেমদোকপা অমসুং কনখৎহনবা দরকার ওই । এস দি জিশিংনা মীয়ামগী পুন্সিদা অহোংবা পুরক্কনি হায়না থাজবা থম্লি অমসুং এস দি জিশিং থবক ওইনা পায়খৎপা অসি য়েংশিনবা অসিনা লৈবাক শীনবা থুংনা কান্নবা ফংগনি । নুংগীৱারোল : ২০০০দা নিউ য়োর্কতা য়ু এন হেদক্বাতরসতা পাংথোকখিবা মিলেনিয়ম সমিৎতা ‘মিলেনিয়ম দিবলপমেন্ত সমিৎ গোলস(এম দি জি )হায়না খঙনবা দিবলপমেন্ত গোল ৮ চৎনবা হৌখি, লোয়ননা ২০০০দগী ২০১৫ ফাউবদা লৈবাকশিংনা মখোয়গী চাউখৎপগী লাল্লোংশিং শেম্নবা লৈবাকশিংগী ওইবা ব্লুপ্রিন্ত অমা শেমখি । এম দি জি অসিদা পান্দম ৮ য়াউরি অমসুং চাউখৎপগা মরি লৈনবা ৱাফম কয়া ৱারোইশিন পুরক্নবা হোৎনরি । এম দি জিগী পান্দমশিং অসি লৈবাকশিং চাং মানদনা ফংলি অমসুং এম দি জিগী শীজিন্নফম য়েংশিন্নবা নৌবা খন্নবা অমা মথৌ তারি অমসুং ২০১৫গী ৱাংমদা মালেমদা চাউখৎপগী মতেং পীননবা ওইথোকপা য়াবা লম্বী থিনবা দরকার ওইরি । মথং চহি ১৫গী ওইনা য়ু এন জনরেল এশেমব্লিগী ৭০সুবা মীফমদা এস দি জি অসি খন্নখি অমসুং চৎনবা হৌখি । ২০১৬গী জনৱারি ১দগী এস দি জি ১৭ চৎনবা হৌখি । মসি আইনগী ওইবা চৎনদবা য়াদবা লৈত্রবদু, এস দি জিশিং অসি মালেমগী ওইনা তঙাইফদনা ইনদবা য়াদবা অমা ওইরে অমসুং মথং চহি ১৫ দা লৈবাক কয়াগী চাদিং তৌবগী মাইওনশিং হোংহনবা ঙম্বগী ফিবমদা লৈরে । হায়রিবা পান্দমশিং অসি ফংবা ঙম্নবা লৈবাকশিংনা নেসনেল ফ্রেমৱার্কশিং লিংখৎনবা থবক পায়খৎকনি হায়বগী থাজবা লৈরে । এস দি জিগী মখাদা পায়খৎপা থবকশিং জাতিগী থাক্তা য়েংশিনবা অসিদা ফজনা, কাচিন কোয়া য়ৌনা অমসুং মতম চাবা দেতাদা থবক পায়খৎপা দরকার ওই ।